ഐപിഎല് വീണ്ടുമാരംഭിക്കുമ്ബോള് ആദ്യ പോരാട്ടം ചെന്നൈയും മുംബൈയും തമ്മില് വേദികള് ഏതൊക്കെയെന്നറിയാം കോവിഡ് വ്യാപനം മൂലം നിര്ത്തിവച്ച ഐപിഎല് പുനരാരംഭിക്കുമ്ബോള് ആദ്യപോരാട്ടം ഐപിഎല്ലിലെ എല് ക്ലാസിക്കോയായി ആരാധകര് കണക്കാക്കുന്ന ചെന്നൈ സൂപ്പര് കിങ്സും മുംബൈ ഇന്ത്യന്സും തമ്മില്. ഐപിഎല്ലിലെ ചിരവൈരികളാണ് ധോണിയുടെ നേതൃത്വത്തിലുള്ള ചെന്നൈയും രോഹിത്ത് നയിക്കുന്ന മുംബൈയും. സെപ്റ്റംബര് മുതല് ദുബൈയിലാണ് ഐപിഎല് 14ാം സീസണിന്റെ ബാക്കി മത്സരങ്ങള് നടക്കുക. 31 മത്സരങ്ങളാണ് ഇനി ബാക്കിയുള്ളത്. അത് മൂന്ന് വേദികളിലായി നടക്കുമെന്നാണ് ബിസിസിഐ അറിയിച്ചിരിക്കുന്നത്. ദുബൈ, അബുദാബി, ഷാര്ജ എന്നീ സ്റ്റേഡിയങ്ങളിലായിരിക്കും മത്സരങ്ങള് നടക്കുക. ഫൈനലും ആദ്യ ക്വാളിഫയര് മത്സരവും ദുബൈയില് നടക്കും. ഒക്ടോബര് 15 ന് ഫൈനലും ഒക്ടോബര് 10 ന് ആദ്യ ക്വാളിഫയറും നടക്കും.എലിമിനിറ്റേര് മത്സരം ഒക്ടോബര് 11 നും രണ്ടാം ക്വാളിഫയര് 13 നും അബുദാബി സ്റ്റേഡിയത്തിലും നടക്കും. ഇന്ത്യയില് വച്ച് നടന്ന ഐപിഎല് 14ാം സീസണില് താരങ്ങള്ക്കും സപ്പോര്ട്ടിങ് സ്റ്റാഫിനും കോവിഡ് സ്ഥിരീകരിച്ചതിനെ തുടര്ന്നാണ് മത്സരങ്ങള് താത്കാലികമായി നിര്ത്തിവച്ചത്. മത്സരങ്ങള് പാതിവഴിയില് നിര്ത്തിവെക്കേണ്ടതിനെ തുടര്ന്ന് 2,000 കോടി രൂപയാണ് ബ്രോഡ്കാസ്റ്റിങ്, സ്പോണ്സര്ഷിപ്പ് ഇനത്തില് ബിസിസിഐക്ക് നഷ്ടമായത്. ഐപിഎല്ലില് പങ്കെടുക്കുന്ന എല്ലാ താരങ്ങളും സപ്പോര്ട്ടിങ് സ്റ്റാഫുകളും കൃത്യമായി ബയോ ബബിള് പിന്തുടരണമെന്ന് ബിസിസിഐ നിര്ദേശിച്ചു.